Title: Byggeveiledning for gips og staal (Monteringsanvisning).pdf
Monter den første stålstenderen innerst mot veggen. Hvis platene du bruker er 900 mm brede, skal c-avstand mellom stendernes midte være halvparten, dvs. 450 mm. For 1200 mm brede plater blir c-avstand 600 mm. Avstanden mellom første og andre stender måles fra veggen til den andre stenderens midte. Fortsett å montere stenderne med samme avstand, 450 eller 600 mm avhengig av platebredde. Stenderne skal være maks. 15 mm kortere enn romhøyden. Vri stenderne på plass i skinnene.56Tilpass platene slik at de er maks. 15 mm kortere enn romhøyden. Monter platene på den ene siden av bindingsverket først. Press opp platene mot taket slik at de ikke står direkte på gulvet. Bruk fotlift eller plateholder da går det lettere. Eller lag en hevestang av en trekile og en trelekte. Når platen kommer opp et stykke fra gulvet, reduseres risikoen for fuktskader dersom gulvet skulle bli vått.